איזק מאסה

[ממוזער|250 פיקסלים|"[דיוקן הנישואין של איזק מאסה וביטריקס ואן דר לין" (1622) מאת פרנס הלס]]
שמאל|ממוזער|250 פיקסלים|מפה של צפון רוסיה ואזור צפון אורל וסיביר, שהכין מאסה
**איזק אברהמסזון מאסה** (בהולנדית: **Isaac Abrahamszoon Massa**; הוטבל ב־7 באוקטובר 1586 בהארלם – נפטר ב-1643) היה סוחר תבואה הולנדי, נוסע ודיפלומט, שליח במוסקבה. הוא כתב זיכרונות הקשורים לתקופת הצרות ברוסיה בתחילת המאה ה-17, ויצר כמה מהמפות המוקדמות ביותר של מזרח אירופה וסיביר. בשל ניסיונו של מאסה והידע בקשר לנסיכות מוסקבה, הוא הוערך כבעל השפעה על המדינות ההולנדיות כמשקל נגד להשפעה האנגלית הגוברת במוסקבה בראשית המאה השבע-עשרה. קרן איזק מאסה הוקמה לכבודו בחרונינגן. מטרתה לעודד קשרים מדעיים ותרבותיים בין הפדרציה הרוסית להולנד.

## קורות חיים
אייזק מאסה נולד למשפחת עשירה של סוחר משי. אביו אברהם מאסה העביר את המשפחה מלייז' להארלם לפני שנולד איזק. אבות אבותיו היו כנראה הוגנוטים צרפתים שברחו ממולדתם בראשית הרפורמציה. שם המשפחה נודע גם בשמות מאסרט, מסהרט, מה שמרמז על מקורותיהם הצרפתיים, משם מוצאם של רוב ההוגנוטים. תחת רדיפה דתית הם בדרך כלל עברו לארצות פרוטסטנטיות, כמו אנגליה וארצות צפון אירופה.

בשנת 1601 עזב מאסה את הארלם למוסקבה כדי לסייע לסחר המשפחתי. מאסה היה עד למחצית השנייה של תקופת שלטונו של בוריס גודונוב, במהלכה פרצה מלחמת אזרחים, המכונה "תקופת הצרות". הוא שרד את כיבוש מוסקבה על ידי דמיטרי הכוזב הראשון ועזב את רוסיה בשנת 1609, לפני נפילתו של הצאר וסילי שויסקי.

מאסה כתב תיאור על אירועי 1601–1609, שהגיש לשלטונות ההולנדיים. מסמך זה שוחזר בדפוס במאה התשע עשרה. בשנים 1612–1613 פרסם מאסה שני מאמרים על האירועים ברוסיה והגאוגרפיה של ארצם של העמים הסמויידים  בסיביר, בליווי מפת רוסיה, שפורסמו באלמנך שערך הסל חריץ. רשימותיו על מסעותיו השונים פורסמו בשילוב עם מפות שנערכו על ידי החוקר הנרי הדסון.

מאמרים אלה תורגמו והועתקו באופן אנונימי לשפות אירופיות, מכיוון ששמו של הכותב הוסר בהוצאה ההולנדית המוקדמת. התרגומים השלמים ביותר פורסמו ברוסית בשנת 1937 (הוצאו מחדש בשנת 1997) ובאנגלית בשנת 1982. כתיבתו של מאסה התבססה על תפיסה דתית בסיסית של עונש על חטאים בלתי נסלחים. הוא האמין כי גודונוב, דימיטרי והאומה עצמה שילמו עבור חטאיהם כבני התמותה (בהתייחס לאמונתו של מאסה שגודונוב הרג את פיודור הראשון ואת הצארביץ' דמיטרי מאוגליץ'). מקורות רוסיים רואים בו את העד המערבי הכי פחות מוטה מאותה תקופה, ומודעים היטב לדברים. (בן זמנו, השוודי יאקוב דה לה גרדי , אפיין את מסה כ"כמעולה בלימוד סודותיהם של אנשים אחרים ").

לזכות מאסה מיוחסות חמש מפות שפורסמו על רוסיה ומחוזותיה. האחרונות נערכו בסביבות שנת 1633 ושתי מפות של העיר מוסקבה, כולל התיאור הסכמטי של קרב 1606 בין וסילי שויסקי לצבאותיו של איבן בולוטניקוב . אחזור מפות מקוריות של העיר יכול היה להיות מסוכן עבור מאסה עצמו וקטלני עבור מקורותיו הרוסיים. מיפוי של מאסה את חוף סיביר ייצג התקדמות בגאוגרפיה. במשך עשרות שנים זו הייתה המפה היחידה של אזור זה. לאחר מכן הועתקה על ידי גרארדוס מרקטור ויודוקוס הונדיוס , יאן יאנסוניוס  ווילם בלאו.

בשנת 1614 חזר מאסה למוסקבה, הפעם בליווי אחיו, כשליח של הפרלמנט של הולנד להשיג הסכם סחר בלעדי בדומה לחוזה הולנדי-עות'מאני שהושג באותה תקופה, ולחקור את דרכי הסחר לממלכת פרס. לא רק שההולנדים רצו לרכוש דגנים אלא גם משי פרסי. באותה מידה, הם יצאו דרך ארכנגלסק. באותה עת גילה העם הרוסי עניין רב בארטילריה כמו עופרת ואבקת שרפה.

בממוצע שלושים אוניות הפליגו מדי שנה לארכנגלסק שלחופי הים הלבן – במהלך שנת 1619 פרצה שרפה והרסה את העיר לחלוטין, ובכך הרסה את מלאי הסחורה של מאסה. בנוסף, עם שובו ספינה של מאסה נקלעה לסערה קשה ליד לפלנד.

באפריל 1622 נישא לביטריקס ואן דר לין. בשנת 1623/24 נקרא מאסה על ידי הפרלמנט ההולנדי להפוך לשליח רשמי במוסקבה. עם זאת, מינויו גרם למחלוקת ועורר התנגדות קשה. לאחר מכן עשה מאמצים מוצלחים להגביר את התעניינותו של גוסטב השני אדולף משוודיה להתחיל בסחר עם רוסיה. בעודו מטפח את מערכות היחסים בין רוסיה לשוודיה, הוא קיבל תואר אבירות על ידי המלך השוודי בשנת 1625 בשל מאמציו לטובת שוודיה. שנה לאחר מכן, בשנת 1626, הוא ניסה להשיג זכויות בלעדיות על ייצוא התבואה מחוץ לרוסיה.

מאסה קידם את הרעיון להקים קרטל סחר הדומה לחברת מוסקבה האנגלית, אך בעיות פנימיות בהולנד עיכבו את איחוד הסוחרים לשנת 1628. במהלך המסע הבא שלו, בשנת 1629, הוא נסע למוסקבה כדי לסלול את הדרך לחברו אליאס טריפ שעד אז יזם קונסורציום מסחרי. מאסה יעץ בחשאי לצאר מיכאיל הראשון ואביו של מיכאיל, הפטריארך פילארט, בענייני הפנים של הרפובליקה ההולנדית. בכך ניסה לפגוע במוניטין של מתחריו ומתנגדיו האישיים.

בגלל המלחמה המתמשכת  בין שוודיה לפולין לא ניתן היה לייצא תבואה דרך העיר דנציג. אחד מתנגדיו, קלנק, היה בעצמו סוחר עשיר של קוויאר, קיבל אישור מרוסיה לייצא עשרה או שנים עשר מטענים של שיפון.

בשנת 1630 מחיר התבואה נשאר גבוה במיוחד בגלל התחרות הגוברת. אלברט בורג  ניסה להבטיח מונופול לעיר אמסטרדם. במקביל, מדינות כמו שוודיה ואנגליה התאמצו לעשות זאת. סוחרים רוסיים ניסו להצר את המסחר על ידי הגבלת הייבוא והייצוא באופן בלעדי דרך ארכנגלסק. במשך שני העשורים הבאים שילב מאסה שירות דיפלומטי עם עסק משלו.

## פורטרטים של מאסה על ידי פרנס הלס
מאסה היה נושא לכמה דיוקנאות של הצייר ההולנדי פרנס הלס, כולל דיוקן נישואין עם אשתו, משנת 1622, ודיוקן סולו שלו נשען על גבו של כיסא מתאריך 1626, דיוקן החתונה נחשב למיוחד בקומפוזיציה לתקופה. הקומפוזיציה הרומנטית, "סגנון פיקניק", הייתה אולי העיצוב האישי של מסה. מסה היה בעל בית כפרי ליד ליסה, ליד גיסו אדריאן מרטנס בלוק .

## לקריאה נוספת

* Engels, Marie-Christine (1997). Merchants, interlopers, seamen and corsairs (1615–1635). Uitgeverij Verloren. 
* Harris, Ann Sutherland (2005). Seventeenth-Century Art and Architecture. Laurence King Publishing. 
* Keuning, Johannes (1953). "Isaac Massa, 1586–1643". Imago Mundi. Routledge. 10 (1): 65–79. doi:10.1080/03085695308592034. JSTOR 1150143.
* Massa, Isaac (1982). A Short History of the Beginnings and Origins of These Present Wars in Moscow: Under the Reign of Various Sovereigns Down to the Year 1610 [original publication 1610]. University of Toronto Press. 
* Massa, Isaac (1997). O nachale voyn i smut v Moscovii (О начале войн и смут в Московии) (in Russian). Moskva: Fond Sergeja Dubova. 
* Meiden, G.W. (1993) Isaac Massa and the beginning of the Dutch-Russian relations. In: Proceedings of the Conference on the relations between Russia and Netherlands from the 16th to the 20th Century, held at the Rijksmuseum. Amsterdam, June 1989.
* Schilder, Guenther (1984). "Development and Achievement of Dutch Northern and Arctic cartography in Sixteenth and Seventeenth Centuries" (PDF). Arctic. 37 (4): 495–514. doi:10.14430/arctic2231. Retrieved 2008-10-09.
* Westermann, Mariet (2004). A Worldly Art: The Dutch Republic, 1585–1718. Yale University Press. 
* Woodward, David (1987). Art and Cartography: Six Historical Essays. University of Chicago Press. 

## קישורים חיצוניים

## הערות שוליים

קטגוריה:ציירים הולנדים
קטגוריה:סוחרים
קטגוריה:קרטוגרפים הולנדים
קטגוריה:ילידי 1586
קטגוריה:נפטרים ב-1643